CELEX: 62008TN0579
Language: mt
Date: 2008-12-23 00:00:00
Title: Kawża T-579/08: Rikors ippreżentat fit- 23 ta' Diċembru 2008 — Eridania Sadam vs Il-Kummissjoni

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/65
            
         Rikors ippreżentat fit-23 ta' Diċembru 2008 — Eridania Sadam vs Il-Kummissjoni
   (Kawża T-579/08)
   (2009/C 44/111)
   Lingwa tal-kawża: It-Taljan
   Partijiet
   
      Rikorrenti: Eridiana Sadam SpA (Bologna, l-Italja) (rappreżentanti: G.M. Roberti, avukat, I. Perego, avukat, B. Amabile, avukat, M. Serpone, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni kkontestata.
            
         
               —
            
            
               bħala miżura istruttorja, tordna l-produzzjoni tad-dokumentazzjoni li nġabret fil-fajl tal-investigazzjoni tal-Kummissjoni, skont l-Artikoli 65 u 66 tar-Regoli tal-Proċedura.
            
         
               —
            
            
               tikkundanna lill-konvenuta għall-ispejjeż.
            
         Motivi u argumenti prinċipali
   Permezz tar-rikors preżenti, Eridania Sadam Spa tikkontesta d-Deċiżjoni tal-Kummissjoni Ewropea tas-16 ta' Lulju 2008, dwar l-għajnuna mill-istat nru C 29/2004 (ex N 328/2003) skont ir-raba' paragrafu tal-Artikolu 230 KE.
   F'dan il-kuntest, ir-rikorrenti tressaq erba' motivi sabiex turi li l-konvenuta:
   
               —
            
            
               applikat b'mod żbaljat għall-każ preżenti l-Artikolu 87(1) KE, u fi, kwalunkwe każ, għamlet evalwazzjoni żbaljata tal-fatti u naqset mill-obbligu ta' motivazzjoni, meta kkunsidrat li l-pjan ta' sussidju, fiż-żmien meta ġie nnotifikat mill-awtoritajiet Taljani seta', jekk mogħti, jippreġudika l-kummerċ intrakomunitarju u jxekkel il-kompetizzjoni;
            
         
               —
            
            
               kisret l-Artikolu 87(2)(b) KE, kif ukoll il-linji gwida applikabbli għall-għajnuna mill-Istat għas-settur agrikolu kif ukoll il-prassi tagħha stess — u, fi kwalunkwe każ, għamlet evalwazzjoni żbaljata tal-fatti u naqset mill-obbligu ta' motivazzjoni — meta kkunsidrat li l-pjan ta' sussidju, fiż-żmien meta ġie nnotifikat mill-awtoritajiet Taljani, ma setax jibbenefika minn eżenzjoni stipulata fl-imsemmi Artikolu 87(2)(b) KE;
            
         
               —
            
            
               kisret ukoll l-Artikolu 87(3)(c) KE, u, fi kwalunkwe każ, għamlet evalwazzjoni żbaljata tal-fatti u naqset mill-obbligu ta' motivazzjoni, meta kkunsidrat li l-pjan ta' sussidju, fiż-żmien meta ġie nnotifikat mill-awtoritajiet Taljani, ma setax jibbenefika mill-eżenzjoni stipulata fl-imsemmi Artikolu 87(3)(c) KE;
            
         
               —
            
            
               kisret il-prinċipji ta' amministrazzjoni tajba, ta' diligenza u tal-premura minħabba, b'mod partilkolari, it-tul eċċessiv tal-proċedimenti amministrattivi.